CELEX: C2006/060/99
Language: hu
Date: 2006-03-11 00:00:00
Title: F-123/05. sz. ügy:  2005. december 13-án  benyújtott kereset – Jean-Marc Bracke kontra az Európai Közösségek Bizottsága

11.3.2006   
            
            
               HU
            
            
               Az Európai Unió Hivatalos Lapja
            
            
               C 60/53
            
         2005. december 13-án benyújtott kereset – Jean-Marc Bracke kontra az Európai Közösségek Bizottsága
   (F-123/05. sz. ügy)
   (2006/C 60/99)
   Az eljárás nyelve: francia
   Felek
   
      Felperes: Jean-Marc Bracke (Watermael-Boitsfort, Belgium) (képviselő: P. Bruwier ügyvéd)
   
      Alperes: az Európai Közösségek Bizottsága
   Kereseti kérelmek
   
               —
            
            
               A Közszolgálati Törvényszék semmisítse meg a kinevezésre jogosult hatóság 2005. szeptember 7-i, Jean-Marc Bracke panaszát elbíráló (R/570/05. sz.) határozatát és az ezt követően e határozat következtében hozott valamennyi határozatot;
            
         
               —
            
            
               a Közszolgálati Törvényszék kötelezze az alperest a költségek viselésére.
            
         Jogalapok és fontosabb érvek
   A felperes, a COM/PC/04 versenyvizsga sikeres résztvevője, a kinevezésre jogosult hatóság határozatának jogszerűségét vitatja, melyben próbaidős tisztviselőnek való felvételét – az e versenyvizsga részvételi feltételei között szereplő, szolgálati időre vonatkozó feltételnek való meg nem felelés miatt – megtagadták.
   A felperes előadja, hogy a megtámadott határozat sérti a személyzeti szabályzat 27. cikkét, mert indokolás nélkül kizárja a jelentkezők egy részét az állás betöltéséből. Emellett a hátrányos megkülönböztetés tilalmának, a gondos ügyintézés elvének, a versenyvizsga-bizottság függetlensége elvének, valamint a bizalomvédelem elvének megsértésére hivatkozik. Végül azt állítja, hogy a határozat alapjául szolgáló versenyvizsga-kiírás, mégpedig annak III.1. pontja a hátrányos megkülönböztetés tilalmának megsértése miatt jogellenes, így az EK 241. cikk alapján meg kell állapítani annak alkalmazhatatlanságát.